stanford-oval/wikipedia huggingface dataset:
המפקח רקס
עלילה

עלילת הסדרה המקורית מתרחשת בעיר וינה ומתמקדת בשלושה שותפים במחלק הרצח (Mordkommission) של משטרת הפלילים האוסטרית (Kriminalpolizei). בנוסף לשלושה שוטרים, המשרד מאויש בכלב רועה גרמני בשם רקס, הכוכב הראשי של הסדרה, שמשמש ככלב ההרחה (גם במלחמה בהברחות ובסמים) והוא משמש כזוג עיניים ואוזניים נוסף לאנשי המחלק.
הצוות המקורי במשרד הורכב מהחוקרים ריצ'רד מוזר, ארנסט סטוקינגר ופטר הוילרר. בקבוצה הזו משרת גם המומחה למשפט ד"ר ליאו גראף והשוטר בדימוס מקס קוך. לאורך העונות, מספר דמויות הוחלפו, כך למשל הגיע כריסטיאן בויק שהחליף את סטוקינגר, אלכסנדר בראנדטנר שהחליף את מוזר וקצין הסטטיסטיקה לשעבר פריץ קונץ שהחליף את הוילרר. בגלגול האחרון של הסדרה האוסטרית (בעונת 2004) השתתפו בה צמד ביש גדא של זכר ונקבה: מארק הופמן והקצינה ניקי הרצוג שעבדו לצד קונץ. ד"ר גראף הייתה הדמות היחידה שנשארה במשך כל עונות ההפקה האוסטרית.
בעונה האחת עשרה, העלילה הועתקה לרומא, כאשר המפקח לורנצו פאברי לוקח אחריות על הכלב. בעונה זו, הסדרה התנהלה באיטלקית ובגרמנית. בסוף העונה, רקס מקריב את עצמו למען פאברי והחל מעונה 12 הסדרה מתנהלת באיטלקית ומתרחשת במחלק החקירות של משטרת רומא.
שחקנים ודמויות

רקס, כלב רועה גרמני, גיבור הסדרה, שגולם על ידי כלב בשם סנטו פום האוס זיגלמאייר, הידוע בכינוי "ביג'יי" והוחלף בהמשך על ידי כלב בשם רט בטלר. בשנת 2008 רקס גולם על ידי כלב בשם הנרי. בשנים 2012–2013 גולם על ידי כלב בשם ניקי.
ריכרד מוזר, מפקד המחלק, שוטר קשוח שגולם על ידי טוביאס מורטי בשנים 1994–1998. מאמץ את רקס, אחרי שהמאמן הקודם שלו, מיכאל, נהרג בקרב יריות בפרק הבכורה. נהרג בעונה הרביעית.
הערות שוליים

↑  davidemaggio.it
↑  Rex
הכנסייה המבוצרת של פרז'מר

| --- | --- |
צילום משנת 2006
צילום משנת 2006
 מידע כללי
 סוג:  כנסייה
 כתובת:  פרז'מר
 מיקום:  פרז'מר 
 מדינה:  רומניה רומניה
 זרם:  הכנסייה הלותרנית
 הקמה ובנייה
 תקופת הבנייה:  1212 – המאה ה־13 (כ־87 שנים)
 תאריך פתיחה רשמי:  המאה ה־13 
 סגנון אדריכלי:  אמנות גותית 
 מידות
 שטח:  83.79 הקטאר 
 קואורדינטות:  45°43′12″N 25°40′20″E﻿ / ﻿45.72000°N 25.67222°E﻿ / 45.72000; 25.67222
  (למפת רומניה מוגדלת) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור הכנסייה המבוצרת בפרז'מר(למפת רומניה רגילה) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור הכנסייה המבוצרת בפרז'מר
 
הכנסייה המבוצרת של פרז'מר (ברומנית: Biserica fortificată din Prejmer, בגרמנית: Die Kirchenburg Tartlau) היא "כנסיית מפלט" (אנ') בכפר פרז'מר,
שבאזור טרנסילבניה, רומניה. הכנסייה נבנתה החל מהמאה ה-12, בתחילה על ידי אבירי המסדר הטבטוני ובהמשך על ידי הסקסונים הטרנסילבנים. הכנסייה מהווה חלק מאתר המורשת העולמית של הכפרים עם הכנסיות המבוצרות בטרנסילבניה.
היסטוריה

ב-1211 מלך הונגריה אנדראש השני הזמין את אבירי המסדר הטבטוני להתיישב באזור פרז'מר. כדי שיהוו מחסום לפולשים אפשריים מכיוון מעבר ההרים של בוזאו. הם הקימו במקום את הכנסייה בשנים 1212–1213. האבירים הטבטוניים סולקו על ידי המלך אנדראש השני בשובו ממסע הצלב, ב־1225, ובמקומם באו הנזירים הציסטרציאנים.
הביצורים העיקריים נבנו בתחילת המאה ה-15 בהוראתו של מלך הונגריה זיגיסמונד. הם כללו את החומה הגבוהה וחפיר רטוב.
פרז'מר הייתה היישוב הראשון בדרכם של פולשים שהגיעו מכיוון מעבר בוזאו, כתוצאה מכך נכבשה ונהרסה יותר מ-50 פעם במהלך המאות ה-13 עד ה-17. הכנסייה עצמה, שהפכה למבצר, לא נכבשה ושימשה מקלט לתושבי הכפר.
במאה ה-16, בעקבות הרפורמציה הפרוטסטנטית הכנסייה הפכה מקתולית ללותרנית.
הכנסייה, שהפכה למוזיאון, שופצה על ידי הממשלה הרומנית בשנים 1962 עד 1970
ב-1999 הכנסייה המבוצרת הוכרזה חלק מאתר המורשת העולמית של הכפרים עם הכנסיות המבוצרות בטרנסילבניה.
אדריכלות > מבנה הכנסייה

המבנה הבסיסי של הכנסייה היה בצורת צלב יווני. הכנסייה הורחבה בשנים 1512 עד 1515 וקיבלה את צורת הצלב המקובלת עם ספינה ראשית מוארכת ושני טרנספטים.
עוד קודם לכן, ב-1461, הוסף מגדל הפעמונים.
אדריכלות > פנים הכנסייה

תמונת המזבח בצורת טריפטיכון היא מאמצע המאה ה-15. בכל הפאנלים מתוארים אירועים מהפסיון של ישו כאשר הצליבה היא בפאנל המרכזי.
אדריכלות > הביצורים והמבנים החיצוניים

הביצורים העיקריים נבנו בתחילת המאה ה-15. החומה היא בגובה 12 עד 14 מטר ועובייה כ-5 מטר. קוטר המתחם המוגן על ידי החומה הוא כ-70 מטר. החומה הייתה מוקפת בחפיר רטוב, החפיר נסתם במאה ה-19. לחומה היו ארבעה צריחים, מהם שרדו רק שניים. הכניסה למתחם הייתה דרך מסדרון, דמוי מנהרה, באורך 32 מטר שבקצה שער מתרומם.
צמודים לצידה הפנימי של החומה הוקמו בניינים בני ארבע קומות ששימשו למגורים ומחסנים. היו שם 270 חדרים שבהן ניתן היה לאכסן, בעתות חרום, עד 1600 מתושבי הכפר.
גלריה

שער הכניסה
מנהרת הכניסה
החצר הפנימית
חדרי המגורים
תמונת המזבח
הערות שוליים

↑  לפי מקור אחר ב-1218.
| --- | --- |
בקרת זהויות :  GND: 4785402-9 
סקיצה של המתחם. באדום: מבנים שאינם קיימים כיום
הבלתי אפשרי

| --- | --- |

 מבוסס על:  אירועים אמיתיים שתוארו בספר של מריה בלון
 בימוי:  חואן אנטוניו באיונה 
 הופק בידי:  אלוורו אוגוסטין בלן אטיינסה אנריקה לופז לאווין
 תסריט:  סרחיו סאנצ'ס, María Belón 
 שחקנים ראשיים:  נעמי ווטס יואן מקגרגור טום הולנד  סמואל ג'וסלין   אוקלי פנדרגגאסט
 מוזיקה:  פרננדו ולאסקה
 צילום:  אוסקר פורה 
 מדינה:  ספרד ספרד
 חברת הפקה:  Telecinco Cinema 
 חברה מפיצה:  Apaches Entertainment   Telecinco Cinema  האחים וורנר Summit Entertainment
 שיטת הפצה:  וידאו על פי דרישה 
 הקרנת בכורה:  9 בספטמבר 2012 (TIFF) 11 באוקטובר 2012 (ספרד)
 משך הקרנה:  113 דקות
 שפת הסרט:  אנגלית
 סוגה:  סרט אסונות, סרט דרמה 
 תקציב:  45 מיליון דולר
 הכנסות:  198,087,212 דולר
 הכנסות באתר מוג'ו:   impossible
 אתר רשמי
 דף הסרט ב־IMDb
 
הבלתי אפשרי (בספרדית: Lo imposible) הוא סרט קולנוע ספרדי דובר-אנגלית, בבימויו של חואן אנטוניו ביונה. זהו סרט דרמת אסונות, שנכתב על ידי סרחיו סאנצ'ס ומככבים בו נעמי ווטס, יואן מקגרגור וטום הולנד. הסרט מבוסס על חוויותיה של משפחה ספרדית בתקופת אירועי הצונאמי באוקיינוס ההודי בשנת 2004. על משחקה בסרט זה, הייתה נעמי ווטס מועמדת לפרס גלובוס הזהב בקטגוריית השחקנית הטובה ביותר בסרט דרמה ולפרס אוסקר לשחקנית הטובה ביותר.
הסרט יצא לבכורה קולנועית באוקטובר 2012, בספרד וזכה לביקורות מעורבות, אך רובן היו ביקורות חיוביות.
עלילה

דצמבר 2004. מריה בנט (נעמי ווטס) ובעלה הנרי (יואן מקגרגור) ושלושת בניהם לוקאס (טום הולנד), תומאס וסיימון (אוקלי פנדרגאסט) חוגגים את חופשת הכריסטמס שלהם בבית נופש טרופי בתאילנד. אסון הצונאמי שפורץ באותה עת מחבל בשלוות חופשתם ומביא לכך שמריה ובנה לוקאס מופרדים משאר המשפחה. מריה נפגעת קשות ברגלה, היא ובנה מחלצים ילד קטן בשם דניאל והשלושה מטפסים על עץ בניסיון להגן על עצמם מהגל הצפוי החדש. הם נמצאים ונלקחים לבית החולים. מריה משכנעת את לוקאס לראות אם ישנה אפשרות לסייע לאחרים והוא מגלה כי יוכל לסייע לאנשים למצוא את קרוביהם ואף מאחד אב ובנו. כשהוא שב למיטת אמו, הוא מגלה שמריה לא שם ועקב טעות בזיהוי נאמר לו שהיא מתה, אך עד מהרה מתגלה הטעות ומסבירים לו, שהיא הועברה לניתוח. הניתוח מצליח והם מתאחדים מחדש.
בינתיים הנרי, תומאס וסיימון נמצאים יחדיו בטוחים. הנרי שולח את תומאס וסיימון למקום בטוח בזמן שהוא יוצא למצוא את לוקאס ומריה. כשהוא מגיע למקום שתומאס וסיימון היו אמורים להיות בו הוא מוצא, כי הם נשלחו למקום לא ידוע. מתקני התקשורת מנותקים ואדם אחר בשם קארל מאפשר לו לבצע שיחה למשפחתו במדינת האם, ואחר מתאפשר לו לבצע שיחה נוספת. מתברר לו כי מריה ולוקאס לא יצרו קשר עם המשפחה כך שעדיין לא ברור אם הם שרדו.
הנרי וקארל מחליטים לבצע חיפוש בכל מקלט ובית חולים; קארל, אשר סובל מפגיעה ברגלו, אינו רוצה להאט את הנרי והוא כותב את שם רעייתו וילדו עבור הנרי, כדי שיוכל למצוא אותם. הנרי יוצא לבדו בבית חולים אחרון. לוקאס חולף על פניו מבלי להבחין בו. סיימון קופץ ממשאית על מנת להטיל את מימיו סמוך לעץ, כאשר לוקאס צועק לעברו, סיימון ותומאס רצים אליו ואז הנרי רואה אותו והארבעה מתאחדים, לראשונה מאז פרוץ הצונאמי.
כולם נפגשים עם מריה הפגועה. היא עוברת ניתוח והם יוצאים במטוס פרטי ומועברים לסינגפור, כשבדרך מבחינים בהרס הרב שהותיר אחריו הצונאמי, ובשלב זה מריה נשברת ומתייפחת בשל כל מה שעבר עליהם, על כי התאחדו שוב לאחר שנראה כי עשו לשם כך את "הבלתי אפשרי".
צוות השחקנים

נעמי ווטס - מריה בנט
יואן מקגרגור - הנרי בנט
טום הולנד - לוקאס בנט
סמואל ג'וסלין - תומאס בנט
אוקלי פנדרגאסט - סיימון בנט
סונקה מוהרינג - קארל
מרתה אטורה - סימון
ביקורות

הסרט קיבל ברובו ביקורות חיוביות. באתר rotten tomatoes עומד הסרט על 81% ביקורות חיוביות, בו סוכם כי התסריט לא חזק כמו הבימוי והמשחק, אבל הסיפור האמיתי והמרגש גורם לסרט להיות מרתק. באתר IMDb קיבל הסרט ציון של 7.6.
הסרט שמתעד את רגעי הפגיעה של הצונאמי בריאליסטיות רבה, גרם לצופים רבים במהלך הצפייה בסרט, לחוש בחילה, להתעלף ואף לעזוב את האולם לנוכח המראות.
דורון פישלר מאתר וואלה: ״אם ראיתם סרטי אסונות, תצפו כאן לצילום מגבוה של גלים ממוחשבים שעוברים על פני הנוף, ואז גיבורינו יפציעו מתוך המים כשהם אוחזים בברווז מתנפח או משהו כזה. במקום זה תקבלו את החוויה של שהיה בתוך צונאמי: עשרות טונות של מים שמועכים אותך, יורקים אותך ומעיפים כמו בובת סמרטוטים על הרצפה, על עץ, על זכוכית, בלי שלשרירים שלך תהיה השפעה כלשהי על העניין... אחרי בערך 45 דקות של סרט, נשמעה הקריאה "יש רופא באולם?", והיא לא הגיעה מהמסך. מתברר שאישה באחת השורות האחוריות התעלפה. קמה מהומה קטנה. אנשים התקהלו. הסרט הופסק. קראו לאבטחה. התקשרו לאמבולנס. בסופו של דבר היא התעוררה בריאה ושלמה, והסרט המשיך מהנקודה שבה נפסק.״
פרסים

פרס תגלית השנה בפסטיבל הסקרים של הוליווד עבור טום הולנד
פרס פריצת הדרך של המועצה הלאומית לביקורת (National Board of Review USA) לטום הולנד
פרס ההישג של מדבר פאלם עבור נעמי ווטס, בפסטיבל הסרטים הבינלאומי
הערות שוליים

↑  אבי אשכנזי וצופי הסרט, טלטלה בקולנוע, באתר nrg‏, 15 בינואר 2013
↑  שי שגב, "הבלתי אפשרי": יופי של אסונות באתר מגפון, 26 בדצמבר 2012
↑  שמוליק דובדבני, הבלתי אפשרי: לרגש בכל מחיר, באתר ynet, 23 בדצמבר 2012
המכון הלאומי לחקר הגנום האנושי

| --- | --- |

 מדינה:  ארצות הברית 
 מטה הארגון:  בת'סדה 
 תקופת הפעילות:  1989–הווה (כ־35 שנים) 
 www.genome.gov
 
סמליל המכון הלאומי לחקר גנום האדם
המכון הלאומי לחקר גנום האדם (באנגלית: National Human Genome Research Institute, בראשי תיבות: NHGRI), עוסק בחקר גנום האדם, ונמנה עם המכונים הלאומיים לבריאות של ארצות הברית. המכון ממוקם בעיר בת'סדה שבמרילנד, ארצות הברית.
היסטוריה

המכון הוקם בשנת 1989 בשם המרכז הלאומי לחקר גנום האדם (באנגלית: National Center for Human Genome Research ,NCHGR),
ותפקידו היה להוציא אל הפועל את פרויקט גנום האדם מטעם המכונים הלאומיים לבריאות.
המרכז החל בפענוח גנום האדם בשנת 1990 בשיתוף עם מחלקת האנרגיה של ארצות הברית.
בשנת 1993 הרחיב המרכז את פעולתו בקמפוס שבמרילנד, תוך כוונה ליישם טכנולוגיות גנומיות במחקר של מחלות שונות.
מאוחר יותר, בשנת 1996, השתתף המרכז יחד עם עוד שבעה מכונים ומרכזים אחרים בהקמת המרכז לחקר מחלות תורשתיות (Center for Inherited Disease Research ,CIDR), אשר שם לו למטרה לחקור את הרכיב הגנטי של מחלות ולקויות מורכבות.
בהחלטה של מחלקת הבריאות ושירותי האנוש של ארצות הברית משנת 1997, הוכרז המרכז באופן רשמי כמכון, וכיום הוא מהווה אחד מתוך עשרים ושבעה המכונים של המכונים הלאומיים לבריאות.
מאז שהושלם פרויקט גנום האדם, בשנת 2003, מאפשר המכון גישה מלאה וחופשית למאגר המידע המכיל את רצף הגנום, ולדבר חשיבות מכרעת בהתפתחות המחקר הביולוגי ברחבי העולם בכלל, והמחקר הביו-רפואי, בפרט.
מטרות המכון כיום

בשנת 2011 פרסם המכון תוכנית אסטרטגית רב-שנתית

שעיקריה הם:
הבנת המבנה של גנומים.
הבנת הביולוגיה של גנומים.
הבנת הביולוגיה של מחלות.
קידום מדע הרפואה.
שיפור יעילות הטיפול הרפואי.
עיקרי התוכנית מהווים נדבכים המתבססים האחד על קודמו, תוך עשיית שימוש בידע הנצבר וזה שיצבר
בתחומים השונים במהלך השנים. השגת מטרות הללו מבוצעת על ידי קיום ומימון מחקרים מדעיים בתחומים אלו.
כמו כן, מקדיש המכון 5% מתקציבו השנתי לבחינה ומחקר של השלכות אתיות, חוקיות וחברתיות הנובעות מהמחקר הגנומי.
מחקרים אלו מבוצעים כחלק מתוכנית, אשר יצאה לדרכה בשנת 2004, ובמסגרתה הוקמו מספר מרכזי מצוינות, במוסדות אקדמיים
שונים בארצות הברית.
ראו גם

המכונים הלאומיים לבריאות
פרויקט גנום האדם
גנומיקה
הערות שוליים

↑  Green, Eric D.,
Guyer, Mark S. &
National Human Genome Research Institute,
"Charting a course for genomic medicine from base pairs to bedside",

Nature 470, 204–213 (10 February 2011) doi:10.1038/nature09764
| --- | --- |
בקרת זהויות :  NLI: 987007340297505171  GND: 3049468-0  ISNI: 0000 0001 2233 9230  LCCN: no99068968  NKC: ko2008449636  VIAF: 167697969   WorldCat (עם VIAF): 167697969
הארטלי סויר

| --- | --- |
הארטלי סויר בכנס בניו יורק, ספטמבר 2018
הארטלי סויר בכנס בניו יורק, ספטמבר 2018
 לידה:  25 בינואר 1985 (בן 39) גושן, ניו יורק ניו יורק (מדינה), ארצות הברית ארצות הברית
 מדינה:  ארצות הברית
 תקופת הפעילות:  מ-2006
 עיסוק:  שחקן
 מקום לימודים:  קולג' אמרסון 
 http://about.me/hartleysawyer
 פרופיל ב-IMDb
 
הארטלי סויר (באנגלית: Hartley Sawyer; נולד ב-25 בינואר 1985) הוא שחקן אמריקאי, שהתפרסם תחילה בשל תפקידו בתור קייל אבוט (אנ') באופרת הסבון "צעירים חסרי מנוח" (2013 - 2014) ולאחר מכן בתור גיבור-העל האיש המוארך (אנ') בסדרה "הפלאש" (2017 - 2020).
ביוגרפיה

סויר נולד בעיירה גושן במדינת ניו יורק ב-25 בינואר 1985; הוא בוגר לימודי תואר ראשון בחוג לדרמה במכללת אמרסון (אנ') בבוסטון, מסצ'וסטס.
קריירה

ב-2013, סויר לוהק לגלם את דמותו של קייל אבוט באופרת הסבון "צעירים חסרי מנוח". הוא הופיע בתפקיד זה לראשונה בפרק מ-24 באפריל של אותה השנה, אך הכריז על פרישתו כבר בדצמבר. הופעתו האחרונה הייתה בפרק מ-27 בינואר 2014.
ביולי 2017, סויר לוהק לגלם את דמותו של גיבור-העל האיש המוארך (אנ') בסדרה "הפלאש" של ערוץ "The CW". הוא הופיע בתפקיד משנה בעונה הרביעית, ולאחריה קודם לתפקיד ראשי בעונות החמישית והשישית. ב-8 ביוני 2020, לאחר ששורת התבטאויות גזעניות ומיזוגניות לכאורה שלו ברשת החברתית "Twitter" מ-2009 ועד 2014 עלו לדיון ציבורי, סויר פוטר מהסדרה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2006 | Thursday | אנדרו קפלינג |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2008–2009 | I Am Not Infected | הארטלי | סדרת רשת; 27 פרקים |
| 2010–2011 | Glory Daze | בריאן סאמרס | תפקיד ראשי; 10 פרקים |
| 2012 | Jane by Design | בראד | פרק: "The Birkin" |
| 2012 | ביצ'יות מבית טוב | בוזמן פיצ'מן | 3 פרקים |
| 2012 | הביץ' מדירה 23 | צ'ארלס | פרק: "It's Just Sex..." |
| 2013 | NCIS: לוס אנג'לס | אלן סנדרסון | פרק: "History" |
| 2013–2014 | צעירים חסרי מנוח | קייל אבוט (אנ') | 56 פרקים |
| 2014 | פרברי הגיהנום | שרת | פרק: "Les Lucioles" |
| 2014 | Caper | דאגר | סדרת רשת; 9 פרקים |
| 2015 | The McCarthys | דניאל | פרק: "The Sister Act" |
| 2015 | Filthy Preppy Teens | נת'ניאל | פרק: "The Island" |
| 2016 | Laura | מת'יו | סדרת רשת; 2 פרקים |
| 2016 | Single by 30 | סקוט | סדרת רשת; פרק: "Never Have I Ever" |
| 2016–2018 | Miss 2059 | לאהיר | סדרת רשת; 16 פרקים |
| 2017 | Saving the Human Race | ג'והנסי | סדרת רשת; 6 פרקים |
| 2017–2020 | הפלאש | ראלף דיבני / האיש המוארך (אנ') | תפקיד חוזר (עונה 4) תפקיד ראשי (עונות 6-5); 50 פרקים |
הערות שוליים

↑  Jillian Bowe, ‏Blake Hood OUT; Hartley Sawyer IN as Kyle Abbott on The Young and The Restless!‎, ‏Daytime Confidential, ‏11 במרץ 2013
↑  Jamey Giddens, ‏Hartley Sawyer OUT at The Young and the Restless, ‏Daytime Confidential, ‏14 בדצמבר 2013
↑  Y&R Actor Out, ‏Soap Opera Digest, ‏15 בדצמבר 2013
↑  Errol Lewis, ‏Hartley Sawyer OUT!‎, ‏Soap Opera Network, ‏14 בדצמבר 2013
↑  Denise Petski, ‏'The Flash': Hartley Sawyer To Play Elongated Man In Season 4‎, ‏Deadline, ‏31 ביולי 2017
↑  Matt Webb Mitovich, ‏'The Flash' Promotes Hartley Sawyer to Series Regular for Season 5‎, ‏TVLine, ‏15 ביוני 2018
↑  Rick Porter & Lesley Goldberg, ‏Hartley Sawyer Fired from The Flash After Racist, Misogynist Tweets Surface (Exclusive)‎, ‏The Hollywood Reporter, ‏8 ביוני 2020
ה'ס"ז

ה'ס"ז (5067)  היא שנה עברית  אשר  החלה ביום א' בתשרי, אור ל-10 בספטמבר 1306 (לפי הלוח היוליאני, שהיה נהוג אז), והסתיימה ביום כ"ט באלול, 28 באוגוסט 1307. שנה מסוג זחא, איננה מעוברת, ואורכה 353 ימים. זו שנה שישית לשמיטה.
אירועים

ד' באדר – קבורתו של מהר"ם מרוטנבורג בבית הקברות היהודי בוורמייזא, כ-14 שנים לאחר שנפטר בהיותו בכלא וקבורתו נאסרה.
נפטרו

רבי שלמה גרסיאן-חן, דיין יהודי ספרדי, מחברי בית דינו של הרשב"א בברצלונה.
לוח שנה > מאפייני לוח השנה

שנה מסוג זחא, ובה 353 ימים.
שנה "פשוטה": שאיננה מעוברת ובה חודש אדר אחד.
שנה "חסרה": שבה חשוון וכסלו בני 29 יום כל אחד
ט"ו באדר חל בשבת, ולכן שושן פורים נחוג שלושה ימים - בערים שהיו מוקפות חומה - מיום שישי י"ד באדר ועד יום ראשון ט"ז באדר - זהו פורים משולש.
י"ד בניסן, ערב פסח, חל בשבת, ולכן חלים דיני ערב פסח שחל בשבת.
היסטוריה של עם ישראל
המכון הלאומי לחקר שרותי הבריאות ומדיניות הבריאות

| --- | --- |
 פעילות:  מחקר בתחומי רפואה, בריאות הציבור
 מדינה:  ישראל
 מטה הארגון:  בית החולים שיבא תל השומר
 סינוף ארצי:  משרד הבריאות
 תקופת הפעילות:  1995–הווה (כ־29 שנים)
 israelhpr.org.il
 
המכון הלאומי לחקר שרותי הבריאות ומדיניות הבריאות (מלמ"ב NIHP) הוא מכון מחקר שמטרתו לחקור את שירותי הבריאות של ישראל, המכון הוקם על פי חוק ביטוח בריאות ממלכתי. המכון שוכן בתוך מתחם בית החולים שיבא בתל השומר.
הקמת המכון

המכון הוקם על פי החלטת מועצת הבריאות שהוקמה מתוקף סעיף 52 (2) של חוק ביטוח בריאות ממלכתי התשנ"ד (1994) לפיו בין תפקידי המועצה: "לקיים מעקב אחר ביצוע החוק ולערוך מחקרים, סקרים וחוות דעת מקצועיות באמצעות מכון שיקבע השר".
המכון הלאומי לחקר שרותי בריאות ומדיניות הבריאות נקבע למטרה זו על-פי החלטת שר הבריאות ובאישור המועצה מ-24 ביוני 1995. בנשיאות המכון עומד שר הבריאות המכהן ומטרתו לערוך, ליזום ולקדם מחקרים ויצירת קשר ושיתוף פעולה בין מרכזי מחקר בתחום הבריאות בישראל. הגברת המודעות בציבור ובקרב אנשי מקצוע על הצורך במחקרים בתחומי שירות ומדיניות הבריאות חשיבות עריכתם, פיתוחם וקידומם.
המכון מאגד חוקרים, מנהלים וקובעי מדיניות מכל מגזרי המשק: משרד הבריאות, קופות החולים, בתי החולים, האוניברסיטאות ומכוני המחקר. לפעילויות המכון תורמים דרך קבע בעלי מקצועות הבריאות, מנהלים, חוקרים ומדענים מן האקדמיה, משרותי הבריאות, מהכנסת וממשרדי הממשלה.
מטרות המכון כפי שמופיעות באתר האינטרנט של המכון הן:
ללוות ולהעריך את השפעת חוק ביטוח בריאות ממלכתי על שרותי הבריאות, איכותם, יעילותם ועלותם.
ליזום ולממן מחקרים בנושאי ארגון, כלכלה ואיכות השירותים ותהליכי קבלת ההחלטות במערכת הבריאות.
להוות במה ומקום מפגש לקיום דיון מקצועי וציבורי בתחומי הארגון, הניהול וקביעת מדיניות הבריאות.
לעודד שיתוף פעולה מדעי בין תחומי ורב מקצועי ברמה הלאומית בין כל הגורמים, ניהוליים ואקדמיים, שעניינם קידומה של מערכת הבריאות הישראלית.
פעולות המכון

המכון יוזם כינוסים מקצועיים לחוקרים ורופאים ובהם:
כנס שנתי - מיועד למחקרים בתחום מדיניות הבריאות. בכנסים מוצגות עבודות מחקר בנושאים שהם בתחום עיסוקו של המכון. הכנס מהווה מקום מפגש לקובעי מדיניות, חוקרים, רופאים וסטודנטים מתחומים מדעיים שונים שיש להם נגיעה בניהול מערכת הבריאות ושירותיה השונים.
כנס ים-המלח - כנס שנתי שנועד לדון בשאלות מדיניות בריאות הנמצאות על סדר היום הציבורי במטרה לשפר את תפקודה של מערכת הבריאות. בכנסים משתתפת צמרת מערכת הבריאות בארץ מכל המגזרים והם משמשים כבמה לחילופי דעות, הסקת מסקנות, השגת הסכמות וגיבוש המלצות.
כנסים בינלאומיים - אחת למספר שנים נערך בירושלים כנס בינלאומי למדיניות בריאות ובו הרצאות מוזמנות והצגה של מחקרים בנושאים המעסיקים את קהילת הבריאות הבינלאומית (הכנס האחרון התקיים בספטמבר 2019) בסיומו של הכנס מוצאת חוברת שמסכמת את העולה ממנו.
סדנאות - פגישות עבודה סגורות בנות יומיים שמתקיימות פעם או פעמיים בשנה לשם לימוד והחלפת דעות בנושא ממוקד העומד על הפרק במערכת הבריאות בישראל. בסדנה משתתפים בדרך כלל כמה עשרות חוקרים וקובעי מדיניות מהארץ ומוזמנים אליה מספר מומחים מחו"ל. במהלך הסדנה נלמד הנושא תוך דיון מעמיק ותוך בחינה של חלופות שונות שנבדקות מול הניסיון שנרכש בארצות אחרות.
המכון מוציא כתב עת אינטרנטי בשם Israel Journal of Health Policy Research . כתב העת מהווה במה לפרסומים מקצועיים ולשיח אינטלקטואלי בין חוקרים מכל העולם בנושאים של מדיניות וקידום בריאות, שירותי בריאות, בריאות הציבור, כלכלת בריאות, ניהול בריאות וכדומה על שלל ההיבטים האתיים-פוליטיים.
בעלי התפקידים במכון:
נשיא המכון - שר הבריאות המכהן
יו"ר חבר הנאמנים (האספה הכללית) פרופ' אבי ישראלי
יו"ר הוועד המנהל - פרופ' אורלי מנור
מנהל מדעי - פרופ' חיים ביטרמן
ראו גם

חוק ביטוח בריאות ממלכתי
משרד הבריאות
הערות שוליים

↑  אודות המכון
↑  המכון הלאומי לחקר שירותי הבריאות ומדיניות הבריאות | גיידסטאר - אתר העמותות של ישראל | משרד המשפטים, באתר www.guidestar.org.il
↑  המכון הלאומי לחקר שרותי הבריאות ומדיניות הבריאות
| --- | --- |
בקרת זהויות :  ISNI: 0000 0004 0622 7812
המפקריט

בלוקים לבנייה עשויים המפקריט
הֶמְפְּקְרִיט (באנגלית: Hempcrete) הוא חומר בניה ממקור טבעי, המשמש לבניית קירות, מחיצות, גגות וכן כחומר מבודד. החומר מורכב מתערובת של מים, סיד אווירי ושבבים מיובשים של צמח ההֶמְפּ, צמח ממשפחת קנאביס סאטיבה. לעיתים מוספים לתערובת ההמפקריט אגרגטים נוספים כגון חול או אפר פחם. זן צמח ההמפ המשמש כסיבים לחומר הבניה מכיל כמות מועטה ביותר של המרכיב הפסיכואקטיבי טטראהידרוקנאבינול (THC) אשר קיים בצמחי קאנביס לשימושים אחרים, ועל כן נחשב בטוח לשימוש ולהפצה.
להמפקריט יתרונות רבים בבניה, בהם בידוד תרמי מעולה, יכולת הולכה של אדי מים וחתימה אקולוגית נמוכה. ההמפקריט אינו חומר קונסטרוקטיבי (כלומר חומר בנייה בעל יכולת לשאת משקל מעבר למשקלו העצמי), ויכולת נשיאת המשקל שלו הנה סביב 1/20 מזו של בטון מזוין. ההמפקריט משמש כמילואה במערכת שלד מוכנה, לרוב שלד עץ, פלדה או פלדה דקת דופן, אך ייתכנו גם שיטות אחרות, בעיקר במקומות בהן משמש החומר לשחזור מבנים ישנים העשויים אבן או בטון.
שיטת הבניה בהמפקריט

את תערובת ההמפקריט ניתן להכין מראש במפעל או באתר הבניה עצמו. השיטה הנפוצה הנה ערבול שבבי המפ במערבל ידני באתר, יחד עם המים והסיד. בשיטה זו מתקבלת עיסה מאוזנת מבחינת כמויות החומרים, אשר עשויים להשתנות בהתאם לנתוני האתר כגון טמפרטורה, לחות, אבק ועוד. את העיסה יוצקים בשכבות בינות לתבניות שהוכנו מבעוד מועד, ומהדקים מעט עם היד או עם מכשיר הידוק ייעודי. בגמר היציקה מאפשרים לחומר להתייבש כיממה לפני פירוק התבניות. על ההמפקריט ניתן ליישם חומרי גמר כגון טיח בוץ או טיח תרמי, וכן לחפות בלוחות בניה. על מנת לשמר את תכונותיו של ההמפקריט, משתמשים בחומרי גמר בעלי תכונות של הולכת אדי מים.
קיימות גם שיטות בנייה מתועשות בהמפקריט, בהן הכנת לבנים מהמפקריט בתבניות במפעל, או הכנת קירות ומחיצות שלמות יצוקות מראש והבאתם לאתר הבנייה להרכבה.
מאפייני קיר המפקריט

קיר המפקריט בנוי מניצבי עץ או פלדה, וביניהם המפקריט כחומר מילואה. נפוץ לעטוף בהמפקריט את עמודי השלד לפחות מצד אחד, ובכך למנוע גשרי קור במבנה. עובי הקיר נע לרוב בין 22-35 ס"מ, תלוי בהרכב מערכת הקיר, אך ניתן לבנות גם קירות עבים יותר. דוגמאות לבידוד תרמי המתקבלות ממערכת קיר המפקריט הן R=2.94 בקיר בעובי 25 ס"מ, R=3.76 בקיר בעובי 32 ס"מ. את ערכים אלה ניתן אף לשפר משמעותית באמצעות הוספת מחיצות צלולוזה או מחיצות סיבי עץ.
את תכונותיו של ההמפקריט, אשר מצטיינות ביחס לחומרי בנייה אחרים שבשימוש מקבל החומר הודות למבנה המיקרוסקופי של שבבי ההמפ. השבבים מכילים בתוכם נקבוביות אוויר זעירות בעוביים משתנים, דבר המאפשר התנגדות למעבר חום, בידוד אקוסטי יחד עם הולכת אדי מים. עצירת החום מאפשרת את הבידוד התרמי המעולה, תכונה חשובה בבנייה ירוקה והקמת מבנים נוחים לאדם וחסכוניים באנרגיה. הולכת אדי המים מונעת הצטברות נוזלים בתוך הקיר ועל פניו, חיסרון נפוץ בשיטות בנייה אחרות כמו בנייה בבטון. מעבר הנוזלים מונע היווצרות עובש ופטריות, אשר מהוות גורם מפתח בתסמונת הבניין החולה.
ראו גם

קנבוס
בנייה ירוקה
לקריאה נוספת

William Stanwix, A Alex Sparrow "he Hempcrete Book, Green Books, 2014
המרכז לחקר הרציונליות

| --- | --- |

 מכון מחקר
 על שם:  משפחת פדרמן 
 תקופת הפעילות:  1991–הווה (כ־33 שנים) 
 בעלי תפקידים
 סגל:  50 
 תלמידים
 :  30 
 מיקום
 מדינה:  ישראל ישראל
 קואורדינטות:  31°46′42″N 35°11′46″E﻿ / ﻿31.778279174762°N 35.196087876413°E﻿ / 31.778279174762; 35.196087876413
 ratio.huji.ac.il
  (למפת ירושלים מוגדלת) המרכז לחקר הרציונליות(למפת ירושלים רגילה) המרכז לחקר הרציונליות(למפת הרי ירושלים רגילה) המרכז לחקר הרציונליות(למפת הרי ירושלים מוגדלת) המרכז לחקר הרציונליות
 
המרכז לחקר הרציונליות הוא מכון מחקר בין-תחומי באוניברסיטה העברית בירושלים העוסק בחקר הבסיס הרציונלי של קבלת החלטות. המחקר מתבצע בדיסציפלינות של מתמטיקה, כלכלה, פסיכולוגיה, ביולוגיה, מדעי המחשב, פילוסופיה, סטטיסטיקה, משפטים ועוד. במוקד עומד השימוש בתורת המשחקים ויישומיה כפרדיגמה מחקרית.
המרכז לחקר הרציונליות הוקם בשנת 1991 בהשראת עבודתם של ישראל אומן (זוכה פרס נובל לכלכלה), מנחם יערי, סרג'יו הרט, מיה בר-הלל, אבישי מרגלית ואחרים. כיום חברים בו כ-50 אנשי-סגל ו-30 סטודנטים לתארים גבוהים מן הדיסציפלינות השונות. הוא ממוקם בקמפוס גבעת רם.
ה'ע"ג

ה'ע"ג (5073)  היא שנה עברית  אשר  החלה ביום א' בתשרי, אור ל-2 בספטמבר 1312 (לפי הלוח היוליאני, שהיה נהוג אז), והסתיימה ביום כ"ט באלול, 21 בספטמבר 1313. שנה מסוג זשה, היא מעוברת, ואורכה 385 ימים. זו שנה חמישית לשמיטה.
אירועים

עצירת גשמים בארצות אירופה.
לוח שנה > מאפייני לוח השנה

שנה מסוג זשה, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
הערות שוליים

↑  שו"ת הרא"ש, כלל ד', סימן י'.
היסטוריה של עם ישראל